Kedvezményezett neve: Pétervására Város Önkormányzata

Pályázati felhívás: „Élhető települések kialakítása” VP6-19.2.1.-29-3-17

projekt címe: Pétervására, mint élhető település fejlesztése

Projekt azonosító száma: 3010844093

A szerződött támogatás összege: 12.363.370 Ft A támogatás mértéke (%-ban): 95%

A projekt tartalmának rövid bemutatása:

Pétervására Város Önkormányzata pályázatot nyújtott be a város élhetőbbé tétele érdekében. A projekt a következő fejlesztésekre koncentrál:

A fő közlekedési útvonalhoz, a 23. sz. főúthoz kapcsolódva buszmegállók fejlesztése, korszerű, kényelmes, környezetbarát megállók létesítésével. A beruházás keretében a 3250 Pétervására Kossuth út 1030/2 hrsz, illetve a 1053/2 hrsz alatti ingatlanokon 2 db autóbuszváró építése valósult meg.

A projektelemhez kapcsolódóan szelektív hulladékgyűjtő telepítése valósult meg, illetve a buszmegálló közvetlen környezetében zöldfelület képzése kapott helyet.

A kegyeleti életet támogatva, a ravatalozó fejlesztése, akadálymentesítése, elérhetőbbé tétele a kegyeleti tisztesség elősegítését célul tűzve került kialakításra.

A közbiztonság további erősítését szem előtt tartva új arc- és rendszámfelismerő térfigyelő kamerák telepítését is tartalmazza a projekt, mellyel a vagyon- és létbiztonság erősítése valósult meg.

A város helytörténeti múltját megidéző, újrahasznosított papír felhasználásával megvalósuló kiadvány, mely az idelátogató vendégek és városlakók körében kerül kiosztásra.

A kötelező nyilvánosság keretein belül elkészült a tájékoztató tábla, illetve az önkormányzat honlapján megjelent a tájékoztató a projektről.

A projekt elnyerését követően elindult a pályázatban bemutatott kiadvány tartalmi elemeinek összeállítása, információk gyűjtése, ez a munka többnyire személyes egyeztetéseket, normál emberek közötti találkozásokat igényelt, melyek lebonyolítására a 2020-as és 2021-es évek COVID korlátozásai miatt nem kerülhetett teljes mértékben sor, ezért a kiadványhoz kapcsolódó mérföldkő dátumát többször is módosítani kellett.

Elkészült 600 db helytörténeti kiadvány és 800 db szórólap egyaránt.

A pályázati lehetőség révén javult Pétervására város tömegközlekedésének infrastruktúrája. Új, modern kialakítású buszvárók létesültek.

A ravatalozó felújítási munkálatai révén az egész temető méltóbbá vált a kegyeleti élet megélésére, a hozzátartozók számára. A helytörténeti kiadvány pedig egy régen tátongó űrt tölt ki. Méltó emléket állítva a terepülés színes történelmi múltjának.